Kilua Zoldik

**Kilua Zoldik** (eng. *Killua Zoldyck* jap. キルア=ゾルディック, *Kirua Zorudikku*) je naslednik čuvene porodice Zoldik. Jednog dana on beži od kuće, polaže ispit za Lovce, i stiče najboljeg prijatelja Gona.

## Izgled

Kilua ima šiljatu srebrnu kosu, veoma bled ten i plave oči. Njegove oči menjaju oblik u zavisnosti od toga u kojem je raspoloženju. Kada uđe u asasin mod, njegove oči postaju šiljate, i zato ga mnogi neprijatelji zovu "Kosooki". Na početku je mršav, zbog rigoroznog treninga kroz koji je prošao kao mali, a kasnije postaje mišićav. On često nosi i vozi zeleni skejtbord (žuti u animeu iz 2011.)

Kilua obično nosi tamno plavu bluzu, i preko nje sivu majicu sa kratkim rukavima. Većina Kiluine odeće ima rolku. Dole nosi svetlo ljubičasti šorts i patike.

## Osobine

Kiluina pojava je slična kao Gonova. Oni su stalno veseli i puni netašnih ideja. Kilua je u animeu prikazan kao lik koji najbrže analizira situaciju sa neverovatnom lakoćom i preciznošću. Iako je uveren u svoje superiorne sposobnosti, on je skroman, a ako ga neko hvali, kao na primer Gon, on je stidljiv, i neprijatno mu je. Kilua obožava slatkiše. Kada je na Nebeskoj Areni zaradio 200 miliona, sve ih je potrošio na slatkiše. Najviše voli čokoladu, i čokoladne kuglice.

Međutim, njegove sposobnosti u ubijanju pokazuju njegovu tamnu stranu, smrtonosan, nasilan i krvoločan. Zbog torture koju je prošao kao dete, otporan je na sve vrste otrova, struju i bol. Kilua poseduje izuzetne reflekse, okretnost, i snagu, što ga čini perfektnom mašinom za ubijanje.

Sa druge strane, Kilua je veoma lojalan svojim prijateljima, i uvek ih stavlja ispred sebe. On brine za njih, i štiti ih. On takođe brine i za sopstvenbo zdravlje i život.

Do nedavno, najveća Kiluina mana je bila to što se plašio da se sukobi sa neprijateljima koji su jači od njega (kao što je njegov brat Ilumi). Obučen od strane njegovog brata, Kilua se borio samo kada je pobeda zasigurana, ali to ga je ometalo kao Lovca. Biski ga je učila da je moguće da pobedi i mnogo jačeg protivnika od sebe, u zavisnosti od okolnosti u kojima se nalazi.

To što ga je brat naučio, zadalo mu je mnogo problema. Biski je rekla da će jednog dana morati da napusti Gona zbog toga. Kasnije mu je Biski zadala ultimatum: Ako ne pobedi Šuta, moraće da napusti Gona. Kilua se oprostio od pobede, i rekao da će napustiti Gona kada se završi borba sa Himera mravima. U međuvremenu ga je štitio.

Dok Gon nije mogao da koristi Nen, Kilua je morao da ga štiti. Kada je napao Himera mrav, Kilua se borio do iznemoglosti, i na kraju je shvatio da je njegov brat Ilumi u njegovu glavu ugradio iglu koja mu priča da se ne bori sa jačim protivnicima od sebe.

## Pozadina

Kilua je rođen kao srednje dete u porodici čuvenih ubica, Zoldik. On je od rođenja imao veliki potencijal, i zbog toga je počeo tradicionalnu Zoldik obuku. Kao mali znao je dosta tehnika ubijanja, u uzrastu od tri godine, bio je prisiljen na praćenje ljudi. Malo kasnije je otišao u Nebesku Arenu, i za dve godine se popeo do 199. sprata, i savladao mnoge protivnike. Od rođenja je bio u treningu za profesionalne ubice, potrošio je godine usavršavajući njegove sposobnosti.

Kada mu je ubijanje dosadilo, on je povredio brata i majku, i pobegao od kuće da bi polagao ispit za Lovce. Tamo je sreo nekoliko prijatelja, Leorija, Gona i Kurapiku. Gon mu je postao najbolji prijatelj, on misli da je Gon veseo i avanturistički tip.

## Oprema

**Skejtbord:** Kilua je na početku ispita za Lovce nosio svoj skejtbord, u prvoj fazi ga je vozio, ali posle se opkladio sa Gonom da će stići prvi na kraj staze.

**Jo-jo:** Nakon ispita, Kilui je brat Miluki dao dva jo-joa koji su napravljeni od specijalnog metala. Svaki od njih je težak po 50kg. Oni su mu služili za borbu protiv neprijatelja na Ostrvu Pohlepe.

## Sposobnosti

Kilua je imao sve prednosti za polaganje ispita za Lovce. Samo njegovo prezime je dovoljno da preplaši mnoge protivnike. Na ispitu je bio četvrti po redu po snazi (Posle Hisoke, Ilumija i Hanza). Potiče iz bogate i moćne porodice. Njegova porodica ga je priznala kao najtalentovanijeg ubicu u istoriji Zoldika.

**Fizička snaga:** Kilua ima neverovatnu fizičku snagu, pre ispita je mogao da otvori Kapiju Testa od 16 tona, a posle ispita, kada je saznao za Nen od 64 tone. Može podići stene koje su teže od njega samog, polomiti drveće jednim udarcem i koristiti Jo-Jo kao oružje teško 50 kilograma.

**Brzina i refleksi:** Kilua je i bez korišćenja Nena neverovatno brz. Može postići da ga protivnici izgube iz vida zbog njegove strahovite brzine. Za vreme polaganja drugog ispita, onesposobio je više od stotinu protivnika za samo nekoliko minuta. Njegova brzina je u rangu sa Gonom, ali posle vađenja Ilumijeve igle. Njegovi refleksi su takođe odlični, može da reaguje na opasnost ogromnom brzinom.

**Izdržljivost:** Kilua je neumoran, i fizički i mentalno. On može da izdrži duge i teške bitke, i obuke. Ni trideset sati neprekidnog putovanja pešice ga nije ni malo umorilo.

**Otpornost na električnu energiju:** Kao dete, Kilua je prošao kroz trening za otpornost na struju. Njegov strariji brat Miluki ga je često izlagao velikom naponu struje kao kaznu ili kao trening. On je sada otporan na veliki napon električne energije, bez imalo iscrpljenja fizičke i mentalne snage. Zahvaljujući tome, on može da koristi elektricitet kao oblik Nen-a.

**Kandže:** Kroz njegovu porodicu se prenosi još jedna od mnogih tehnka. Korisnik može da transformiše anatomiju ruke u kandže, čiji su nokti oštriji od noževa. Pomoću njih može sa lakoćom da odseče protivniku glavu, udove, ili da mu iščipa srce.

**Buđenje zmija:** Kilua šiba ruke sa neverovatnom brzinom i fleksibilnošću, i cepa sve što dođe u kontakt sa njima.

**Korak senke:** Zbog svoje obuke, Kilua je naučio da hoda i radi bez pravljenja ikakvog zvuka, ova tehnika se zove Korak senke, a napradnija tehnika je Tehnika Asasinacijekoja se zasniva na Eho ritmu.

**Tehnika Asasinacije:** Ova tehnika se zasniva na Eho ritmu. Izvođač koristi određeni ritam, da bi stvorio propratnu sliku i time zbuni neprijatelja.

**Nen:** Kilua je Preobražavač, on je svoj Nen preobrazio u elektricitet, i time postigao neverovatnu brzinu.

## Zanimljivosti

* Kiluino ime napisano na japanskom je *Kirua*, i nastalo je kombinovanjem reči *ubij* i *ubica*.
* Omiljena hrana su mu čokoladne kuglice.
* Jedan od glavnih likova animea YuYu Hakusho, od istog pisca, Hiei, ima dosta sličnosti sa Kiluom.
* U animeu iz 1999. Kilua je ošamaren dva puta, od dve različite žene. Mito Friks i Biski Kruger.
* U animeu iz 1999. Kilua je u hotelu u Novom Jorku gledao porno film.
* Otporan je na sve vrste otrova, i struju velikog napona.